cyanic-selkie/wikianc huggingface dataset:
Αντωνίνος Λιβεράλις
Βιογραφία
Για την ζωή του δεν είναι απολύτως τίποτα γνωστό. Εικάζεται μόνον ότι ήταν μορφωμένος απελεύθερος δούλος, ότι έζησε την εποχή των Αντωνίνων ή των Σεβήρων, ότι καταγόταν από κάποια περιοχή της Ανατολικής Μεσογείου (με πιθανότερες την Αίγυπτο, την Κρήτη ή την Μικρά Ασία). Δε γνωρίζουμε επίσης αν, εκτός από τις "Μεταμορφώσεις", έγραψε και κάτι άλλο.
Μεταμορφώσεων Συναγωγή
Η Μεταμορφώσεων Συναγωγή διασώθηκε σε ένα και μοναδικό βυζαντινό χειρόγραφο του 9ου αιώνα που φυλάσσεται σήμερα στην πανεπιστημιακή βιβλιοθήκη της Χαϊδελβέργης. Περιλαμβάνει 41 ιστορίες στις οποίες άνθρωποι (ή σπανιότερα ζώα) μεταμορφώνονται σε ζώα (συνήθως πουλιά), φυτά, πέτρες ή βράχους, άστρα και σε μια περίπτωση σε ηχώ. Κάποιες φορές αλλάζουν φύλο, εξαφανίζονται ή γίνονται αθάνατοι.
Κάθε ιστορία φέρει τίτλο και υπότιτλο. Στον υπότιτλο αναφέρεται ο ποιητής ή ο μυθογράφος και το έργο του από το οποίο ο Αντωνίνος άντλησε τα στοιχεία για τον μύθο που διηγείται. Δε γνωρίζουμε αν τους υπότιτλους αυτούς τους έθεσε ο ίδιος εξαρχής ή αν είναι δουλειά κάποιου μεταγενέστερου αντιγραφέα ή σχολιαστή του χειρογράφου. Με τον τρόπο αυτό πάντως διασώθηκαν τα ονόματα ορισμένων αρχαίων ποιητών για τους οποίους δε γίνεται μνεία πουθενά αλλού.
Το έργο του Αντωνίνου (αρχαίο κείμενο και νεοελληνική απόδοση) κυκλοφόρησε το 2003 από τις εκδόσεις Κάκτος.
Παραπομπές
κατηγορία:Αρχαίοι Έλληνες μυθογράφοι
Ειρήνη Μερκούρη
Η Ειρήνη Μερκούρη (Αθήνα ,26 Μαΐου 1981) είναι Ελληνίδα τραγουδίστρια.
Βιογραφία
Γεννήθηκε στην Αθήνα στις 26 Μαΐου 1981. Κατάγεται από μουσική οικογένεια (από Ρομά γονείς ) και από μικρή ηλικία ασχολήθηκε με το τραγούδι. Έπειτα από επιτυχή συμμετοχή της σε διαγωνισμό ταλέντων, υπέγραψε συμβόλαιο με τη δισκογραφική εταιρεία Sony Music. To 2001 κυκλοφόρησε το πρώτο προσωπικό της άλμπουμ, με τίτλο "Να φυσάει η Άνοιξη", στo οποίο περιλαμβάνεται και το ντουέτο με τον Αντώνη Ρέμο, "Δυο μας". Το 2003 κυκλοφόρησε το άλμπουμ με τίτλο "Μείνε μαζί μου απόψε", ενώ το 2004 ακολούθησε ο δίσκος "Παλίρροια" και στη συνέχεια, το 2005, το άλμπουμ "Άνετα". Τον Ιανουάριο του 2008, η Ειρήνη Μερκούρη κυκλοφόρησε το cd single με τίτλο "Ναι".
Εξωτερικοί σύνδεσμοι
Κατηγορία:Λαϊκοί τραγουδιστές Κατηγορία:Ελληνίδες τραγουδίστριες Κατηγορία:Ρομά στην Ελλάδα Κατηγορία:Ελληνίδες τραγουδίστριες ποπ Κατηγορία:Βραβευμένοι με Αρίων
Σκότις Φολντ
Η γάτα της φυλής Σκότις Φολντ ή Χάιλαντ Φολντ (Scottish Fold or Highland Fold) εμφανίστηκε για πρώτη φορά τη δεκαετία του 60’ στη Σκωτία, όπου και οφείλει κατά το ήμισυ το όνομά της, και διακρίνεται για τη χαρακτηριστική πτυχωτή εμφάνιση των αυτιών της (fold).
Ιστορία
Το 1961 ο βοσκός Γουίλιαμ Ρος συνάντησε σε γειτονικό αγρόκτημα στην περιοχή Περθ της Σκωτίας μια λευκή, μεσαίου μεγέθους, γάτα με διπλωμένα αυτιά (fold) την οποία και ζήτησε να υιοθετήσει ή σύμφωνα με άλλη εκδοχή υιοθέτησε ένα από τα μωρά που η εν λόγω γάτα γέννησε ένα χρόνο μετά.
Η Σούζι, έτσι ονομάζονταν η λευκή γάτα, αποτέλεσε και την αφετηρία για μια εντελώς νέα φυλή καθώς τα πτυχωμένα της αυτιά, όπως αποδείχθηκε, οφείλονταν σε μια τυχαία γενετική μετάλλαξη, η οποία παρόλα αυτά συνεχίστηκε να επαναλαμβάνεται σε τυχαία σειρά στις επόμενες γενιές.
Ο Ρος και η οικογένεια του αποφάσισαν να ασχοληθούν με την εκτροφή της συγκεκριμένης γάτας και έτσι ήρθαν σε επαφή στα τέλη της δεκαετίας του 60 με μία εκτροφέα ζώων από το Λονδίνο. Δύο χρόνια (1970-1971) αργότερα εισήχθη για πρώτη φορά το είδος στις Ηνωμένες Πολιτείες Αμερικής όπου και ξεκίνησε πρόγραμμα αναπαραγωγής τους. Το  1973 εγγράφεται το είδος στο CFA (Cat Fanciers’ Association).
Μορφολογία
Η γάτα Σκότις Φολντ είναι μεσαίου μεγέθους, με στρογγυλό κεφάλι, μεγάλα στρογγυλά μάτια και πλατιά μύτη. Το βάρος της κυμαίνεται από τα 2,5 έως τα 6,5 κιλά και έχει δυνατά πόδια. Τα αυτιά, το ιδιαίτερο χαρακτηριστικό της φυλής, είναι μικρά και σχηματίζουν μία ή και περισσότερες πτυχές προς τα κάτω.
Όπως οι περισσότερες γάτες, έτσι και οι Σκότις Φολντ απαντώνται σε πολλά χρώματα και χρωματικούς συνδυασμούς. Ωστόσο, χρωματισμοί όπως το καφέ (σοκολατί), το γκρι μωβ και το μοτίβο Ιμαλαίων ή ο συνδυασμός των παραπάνω με το λευκό φανερώνουν διασταύρωση με άλλες φυλές. Το τρίχωμα της Σκότις Φολντ μπορεί να είναι μακρύτριχο ή και κοντότριχο.
Το μέσο όρο προσδόκιμο ζωής της φυλής είναι από 12 έως 15 χρόνια.
Αναπαραγωγή
Το ιδιαίτερο χαρακτηριστικό της Σκότις Φόλντ, τα πτυχωτά αυτιά, θεωρείται αποτέλεσμα γενετικής μετάλλαξης και η επανάληψη του δε θεωρείται αυτονόητη σε κάθε αναπαραγωγικό κύκλο. Οι Scottish Fold συναντώνται τόσο με διπλωμένα αυτιά όσο και με ίσια (κοινά). Όλα τα νεογνά γεννιούνται με ίσια αυτιά και σε ηλικία 3-4 εβδομάδων παίρνουν την τελική μορφή τους. Οι γάτες Σκότις Φολντ που τα αυτιά τους παραμένουν ίσια πήραν την ειδική ονομασία Σκότις Στρέιτ (Scottish Straight). Όταν ζευγαρώνουν δύο Σκότις Φολντ με διπλωμένα αυτάκια, οι απόγονοι είναι όλοι Σκότις Φολντ με διπλωμένα αυτιά. Όταν ζευγαρώνει μια Σκότις Φολντ με διπλωμένα αυτιά με μια άλλη, με ίσια αυτιά, οι πιο πολλοί από τους απογόνους έχουν ίσια αυτιά ενώ μόνο λίγοι έχουν διπλωμένα αυτιά. Οι Σκότις Στρείτ είναι απαραίτητες στη διαδικασία αναπαραγωγής και εκτροφής, καθώς προκειμένου να αποφευχθούν γενετικές ανωμαλίες στους απογόνους, όπως οστεοδυσπλασίες, ένας από τους δύο γονείς σε κάθε ζευγάρωμα πρέπει να έχει ίσια αυτιά.
Χαρακτήρας
Η Σκότις Φολντ (και Σκότις Στρέιτ) ξεχωρίζει για την ανθεκτικότητα της, την ήρεμη και προσεκτική συμπεριφορά της. Συνηθίζουν να δένονται ιδιαίτερα με μόνο έναν άνθρωπο αλλά παραμένουν ήπιες και τρυφερές με όλα τα μέλη μιας οικογένειας. Επίσης, είναι αρκετά παιχνιδιάρες και σπάνια χρησιμοποιούν την απαλή φωνή τους, ενώ απολαμβάνουν να κοιμούνται αρκετές ώρες μέσα στη διάρκεια της ημέρας.
Υγεία – Περιποίηση
Η συγγενής οστεοδυστροφία, η οποία παρουσιάζεται ειδικά στην ουρά και στις αρθρώσεις των γονάτων, είναι μία πάθηση που μπορεί να προκύψει στη γάτα της συγκεκριμένης φυλής εάν δεν γίνει η κατάλληλη επιλογή ζεύγους κατά την αναπαραγωγή. Πιο συγκεκριμένα, τα "λανθασμένα" ζευγαρώματα που προκαλούν σημαντικά προβλήματα υγείας συμβαίνουν όταν ζευγαρώσουν δύο Σκότις Φολντ με διπλωμένα αυτιά.
Οι μακρύτριχες γάτες της συγκεκριμένης φυλής χρειάζονται περιποίηση του τριχώματος δύο με τρεις φορές την εβδομάδα και για τις Scottish Fold με τα διπλωμένα αυτιά συνίσταται το συχνό καθάρισμά τους προκειμένου να αποφεύγονται ωτίτιδες και παθήσεις που οφείλονται στην ανάπτυξη μικροβίων .""
Παραπομπές
Κατηγορία:Φυλές γατών __ΕΥΡΕΤΗΡΙΟ__
Αρχοντικό της Παλαιολογίνας
Το Αρχοντικό ή Παλάτι της Παλαιολογίνας είναι βυζαντινό κτίριο του 15ου αιώνα στην πόλη των Καλαβρύτων στην Αχαΐα. Σήμερα λειτουργεί ως χώρος συνεδρίων και πολιτιστικό κέντρο του Δήμου Καλαβρύτων. Το κτήριο έχει εμβαδόν 530 τ.μ. και τρεις ορόφους, πλήρως ανακατασκευασμένο σήμερα
Το κτίριο αναφέρεται ότι κατασκευάστηκε από τον Θωμά Παλαιολόγο γύρω στα 1430, κύριο τότε της περιοχής, έπειτα, κάπου στα 1440, πέρασε στον αδελφό του Κωνσταντίνο κι αυτός το δώρισε στην νύφη του, σύζυγο του Θωμά, Αικατερίνη που από αυτήν προέρχεται η σημερινή ονομασία του. Σε όλα αυτά τα χρόνια άλλαξε πολλούς ιδιοκτήτες με τον τελευταίο να το δωρίζει στον Δήμο Καλαβρύτων για να το διασώσει.
Παραπομπές
Κατηγορία:Καλάβρυτα * Κατηγορία:Κτίρια και κατασκευές στην Αχαΐα Κατηγορία:Κτίρια και κατασκευές στην Βυζαντινή Αυτοκρατορία
Α1 Κατηγορία υδατοσφαίρισης γυναικών 2009-10
Η Α1 Κατηγορία υδατοσφαίρισης γυναικών 2009–10 ξεκίνησε στις 21 Νοεμβρίου 2009 και ολοκληρώθηκε στις 26 Μαϊου 2010. Χαρακτηριστικό της περιόδου είναι ότι η δις Πρωταθλήτρια Ευρώπης η Γλυφάδα, υποβιβάστηκε για πρώτη φορά στην ιστορία της στην Α2 Κατηγορία. Πρωταθλήτρια ομάδα αναδείχθηκε η Βουλιαγμένη για ένατη φορά στην ιστορία της.
Βαθμολογία
Β= Βαθμοί, Α= Αγώνες, Ν= Νίκες, Ι= Ισοπαλίες, Η= Ήττες, ΓΥ= Γκολ υπέρ, ΓΚ= Γκολ κατά, ΔΤ= Διαφορά τερμάτων
Εξωτερικοί σύνδεσμοι
2009 2010 Κατηγορία:Υδατοσφαίριση το 2009 Κατηγορία:Υδατοσφαίριση το 2010
Α.Ο. Φοίνικας Αγίας Σοφίας Πειραιά
Ο Αθλητικός Όμιλος Φοίνικας Αγίας Σοφίας Πειραιά είναι αθλητικός σύλλογος με έδρα τη συνοικία της Αγίας Σοφίας στον Πειραιά. Επίσημο έτος ίδρυσής του είναι το 1968 και σήμερα διατηρεί τμήματα ποδοσφαίρου ανδρών και γυναικών, τμήμα καλαθοσφαίρισης (μπάσκετ) ανδρών, τμήματα επιτραπέζιας αντισφαίρισης (πινγκ πονγκ) ανδρών και γυναικών και τμήμα σκάκι.
Αρχικά ιδρύθηκε σαν ποδοσφαιρικό σωματείο και πρώτος πρόεδρος του συλλόγου διετέλεσε ο Μιχάλης Σωτηρίου. Το 1981 ιδρύθηκαν τα τμήματα επιτραπέζιας αντισφαίρισης ανδρών και γυναικών, το 1985 τα τμήματα καλαθοσφαίρισης ανδρών και γυναικών και το 1988 το τμήμα σκάκι του συλλόγου. Το 2015 ιδρύθηκε το γυναικείο τμήμα ποδοσφαίρου του συλλόγου.
Τα τμήματα πινγκ πονγκ ανδρών και γυναικών αγωνίζονται στο πρωτάθλημα της Α2 Εθνικής κατηγορίας.
Τμήμα ποδοσφαίρου ανδρών
Με την ίδρυσή του, Ο Φοίνικας Αγίας Σοφίας δημιούργησε ποδοσφαιρική ομάδα. Τα πρώτα δυο χρόνια η ομάδα αγωνιζόταν ως ανεξάρτητη και το 1970 δήλωσε συμμετοχή στα επίσημα πρωταθλήματα της Ε.Π.Σ. Πειραιά, ξεκινώντας από το πρωτάθλημα της Γ΄ Κατηγορίας τη σεζόν 1970-71. Έκτοτε αγωνίζεται ανελιπώς στα πρωταθλήματα της Ε.Π.Σ. Πειραιά, έχοντας αγωνιστεί και στις τρεις κατηγορίες της.
Αρχικά αγωνίστηκε σε Γ΄ και Β΄ Κατηγορία και τη σεζόν 1979-80 αναδείχθηκε δευτεραθλητής του Α΄ ομίλου της Β΄ Κατηγορίας και κέρδισε για πρώτη φορά την άνοδο στην Α΄ Κατηγορία της Ε.Π.Σ. Πειραιά. Τελευταία παρουσία του Φοίνικα Αγίας Σοφίας στην Α΄ Κατηγορία Ε.Π.Σ. Πειραιά ήταν τη σεζόν 2012-13. Τη σεζόν 2018-19 υποβιβάστηκε από τη Β΄ Κατηγορία και έκτοτε αγωνίζεται στο πρωτάθλημα της Γ΄ Κατηγορίας της Ε.Π.Σ. Πειραιά.
Τμήμα ποδοσφαίρου γυναικών
Το τμήμα ποδοσφαίρου γυναικών του συλλόγου ιδρύθηκε το 2015. Το 2016 η ομάδα δήλωσε συμμετοχή στο πρωτάθλημα της Γ΄ Εθνικής κατηγορίας, όπου και στην πρώτη της παρουσία κατέκτησε αήττητη το πρωτάθλημα της περιόδου 2016-17 και την άνοδο στην Β΄ Εθνική κατηγορία γυναικών.
Τη σεζόν 2017-18 αγωνίστηκε ως νεοφώτιστη στον 4ο όμιλο της Β΄ Εθνικής με αντιπάλους τις ομάδες των Εργοτέλη, Διαγόρα Ραχών Ικαρίας, Αθηναϊκής Α.Ε. Αγίου Δημητρίου, Α.Ο. Βριλησσίων και Α.Σ. Τριαντών Ιαλυσού Ρόδου και καταλαμβάνοντας την 6η και τελευταία θέση του 4ου ομίλου υποβιβάστηκε στην Γ΄ Εθνική.
Τμήμα καλαθοσφαίρισης ανδρών
Το τμήμα καλαθοσφαίρισης ανδρών ιδρύθηκε το 1985 και λίγα χρόνια αργότερα ξεκίνησε να αγωνίζεται επίσημα στα πρωταθλήματα αρχικά της ΕΣΚΑ και μετέπειτα της ΕΣΚΑΝΑ. Σήμερα η ανδρική ομάδα μπάσκετ του Φοίνικα Αγίας Σοφίας αγωνίζεται στην Γ΄ Κατηγορία της ΕΣΚΑΝΑ.
Τμήμα καλαθοσφαίρισης γυναικών
Το τμήμα καλαθοσφαίρισης γυναικών ιδρύθηκε το 1985 και λίγα χρόνια αργότερα ξεκίνησε να αγωνίζεται επίσημα στα πρωταθλήματα αρχικά της ΕΣΚΑ και μετέπειτα της ΕΣΚΑΝΑ. Σήμερα το γυναικείο τμήμα μπάσκετ του Φοίνικα Αγίας Σοφίας έχει αναστείλει τη λειτουργία του.
Τμήμα επιτραπέζιας αντισφαίρισης
Τα τμήματα επιτραπέζιας αντισφαίρισης ανδρών και γυναικών ιδρύθηκαν το 1981. Είναι τα πιο διακεκριμένα τμήματα του συλλόγου, με παρουσίες στα Διασυλλογικά πρωταθλήματα Ελλάδας, ενώ τη σεζόν 1992-93 η γυναικεία ομάδα κατέκτησε το πρωτάθλημα Ελλάδας. Από τις τάξεις του αναδείχθηκε η πρωταθλήτρια Ελλάδας, Δέσποινα Δάνδουλα, ενώ οι αθλητές του έχουν πολλές συμμετοχές στις Ευρωπαϊκές διοργανώσεις.
Σήμερα το τμήμα επιτραπέζιας αντισφαίρισης ανδρών και το τμήμα επιτραπέζιας αντισφαίρισης γυναικών αγωνίζονται στα αντίστοιχα πρωταθλήματα της Α2 Εθνικής κατηγορίας.
Τμήμα σκάκι
Το σκακιστικό τμήμα του συλλόγου ιδρύθηκε το 1988. Ανήκει στη δύναμη των σωματείων της Ένωσης Σκακιστικών Σωματείων Νομού Αττικής και της Ελληνικής Σκακιστικής Ομοσπονδίας.
Εξωτερικοί σύνδεσμοι
Κατηγορία:Αθλητικοί σύλλογοι Πειραιά Κατηγορία:Ποδοσφαιρικές ομάδες Ελλάδας Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι επιτραπέζιας αντισφαίρισης Κατηγορία:Ελληνικοί σκακιστικοί σύλλογοι Κατηγορία:Σωματεία Ε.Σ.ΚΑ.Ν.Α. Κατηγορία:Ιδρύσεις αθλητικών συλλόγων το 1968
Λιβάδι Τυρού Αρκαδίας
μικρογραφία Το Λιβάδι Τυρού ή Λιβάδι Πέρα Μελάνων είναι πεδινό χωριό στην Νότια Κυνουρία της Πελοποννήσου και την Περιφερειακή Ενότητα Αρκαδίας σε υψόμετρο 53 μέτρα. Βρίσκεται δίπλα στα παράλια του ομώνυμου κόλπου σε απόσταση περίπου 11 χλμ. ΒΑ. από το Λεωνίδιο και 38 χλμ. ΝΑ. από το Άστρος. Βόρεια και δυτικά του περνάει η επαρχιακή οδός Άστρου - Λεωνιδίου, βορειοδυτικά είναι τα Πέρα Μέλανα και νοτιοανατολικά ο Πραγματευτής. Το χωριό είναι γνωστό θέρετρο της περιοχής για την ήσυχη παραλία της ενώ υπάρχουν αρκετά τουριστικά καταλύματα (ενοικιαζόμενα, ταβέρνες). Ως ξεχωριστός οικισμός αναφέρεται επίσημα το 1991 να προσαρτάται στον τότε κοινότητα Πέρα Μελάνων. Σύμφωνα με το σχέδιο Καλλικράτης μαζί με τα Πέρα Μέλανα και την Πέτρα αποτελούν την τοπική κοινότητα Πέρα Μελάνων που υπάγεται στη δημοτική ενότητα Τυρού του δήμου Νότιας Κυνουρίας και σύμφωνα με την απογραφή του 2011 έχει πληθυσμό 68 κατοίκους.
Σημείωση
Στην Αρκαδία και τον ίδιο δήμο υπάρχει ο γειτονικός συνώνυμος οικισμός Λιβάδι Λεωνιδίου.
Παραπομπές
Κατηγορία:Χωριά του νομού Αρκαδίας Κατηγορία:Δήμος Νότιας Κυνουρίας
Μανταρά
μικρογραφία|τα όρη σε σχέδιο του 1826 Τα όρη  Μανταρά (γαλλικά : Monts Mandara) είναι ηφαιστειακή οροσειρά της Αφρικής. Η οροσειρά εκτείνεται περίπου 200 χιλιόμετρα κατά μήκος του βόρειου τμήματος του Καμερούν στα σύνορα με τη Νιγηρία, από τον ποταμό Benue στα νότια ( 9,3 ° N 12.8 ° E ) προς τα βορειοδυτικά της Μαρουά στο βορρά ( 11,0 ° N 13.9 ° E ). Το μεγαλύτερο υψόμετρο είναι 1.494 μέτρα.
Εξωτερικοί σύνδεσμοι
Κατηγορία:Βουνά του Καμερούν Κατηγορία:Βουνά της Νιγηρίας
Κυκλών (τορπιλάκατος)
Κυκλών (τορπιλάκατος) / Ρ-199, Ρ-53
ΤΟΡΠΙΛΑΚΑΤΟΣ ΤΥΠΟΥ ‘JAGUAR’ ή ΚΛΑΣΕΩΣ ‘141’
Πρώην ‘P6071 GREIF’.
Μία από τις 7 τορπιλακάτους του ιδίου τύπου που παρελήφθησαν, Κατασκευάστηκε στα ναυπηγεία ‘Fr. Lürssen Werft. Bremen–Vegesack’. Ιδίου τύπου πλοία : Σκορπίος, ‘Έσπερος ΙΙ’, ‘Κένταυρος ΙΙΙ’, ‘Κυκλών’, ‘Καταιγίς’, ‘Λαίλαψ’. Εκτόπισμα : 190 τόννοι. – Διαστάσεις: 138/22/5 πόδια.-Μηχανές συνολικής ισχύος 12.000 ΗΡ με 4 άξονες.-Ταχύτητα : 42 κόμβοι.-Οπλισμός : 2 πυροβόλα Α/Α 40 χιλ..-4 Τ/Σ 21”. - Πλήρωμα : 33 άνδρες  Στις 13 Οκτωβρίου 1976 παρελήφθη εν πλω. Στις 26 Νοεμβρίου 1976 κατέπλευσε στην Ελλάδα μαζί με τα 2 πλοία ‘ΚΑΤΑΙΓΙΣ’ και ‘ΤΥΦΩΝ’.
Πηγές
Κατηγορία:Ελληνικές Τορπιλάκατοι
Γουίλιαμ Φώκνερ (εργογραφία)
Ο Αμερικανός συγγραφέας Γουίλιαμ Φώκνερ έγραψε 19 μυθιστορήματα, 125 διηγήματα, 20 κινηματογραφικά σενάρια (9 εκ των οποίων έγιναν ταινίες), 2 θεατρικό έργα, 5 ποιητικές συλλογές καθώς και κάποια δοκίμια.
Κύπελλο Σαρλ Ντραγκό
Κατάλογος τελικών
Κατηγορία:Ποδόσφαιρο στη Γαλλία
Γουίλιαμ Φώκνερ (εργογραφία)
Το πρώτο δημοσιευμένο έργο του είναι το ποίημα "L'Après-midi d'un Faune", που έγραψε σε ηλικία 21 ετών και πρωτοδημοσιεύτηκε στο περιοδικό "The New Republic", στις 6 Αυγούστου του 1919 ενώ τελευταίο είναι το μυθιστόρημα "The Reivers", που εκδόθηκε στις 4 Ιουνίου του 1962.
Πηγές
Κατηγορία:Γουίλιαμ Φώκνερ
Ταχάτ
μικρογραφία|Το όρος Ταχάτ Το όρος Ταχάτ (αραβικά : جبل تاهات ) είναι βουνό της Αλγερίας η ψηλότερη κορυφή της Αλγερίας με υψόμετρο 2.908 μέτρα. Το Ταχάτ είναι επίσης η υψηλότερη κορυφή της οροσειράς Αχαγκάρ. Πλησιέστερη πόλη είναι το Ταμανρασσέτ που βρίσκεται σε απόσταση 56 χλμ νότια του.
Εξωτερικοί σύνδεσμοι
Κατηγορία:Βουνά της Αλγερίας
Μενέξενος (διάλογος)
Ο Μενέξενος είναι διάλογος του Πλάτωνα που ωστόσο το μεγαλύτερο μέρος του (236d - 249d) και ο επίλoγός του (249c) είναι μονόλογος. Τα πρόσωπα του διαλόγου είναι ο Σωκράτης και ο Μενέξενος, που δεν πρέπει να συγχέεται με τον γιο του Σωκράτη, που προσδιορίζεται ως γιος του Δημοφώντα σε ένα άλλο πλατωνικό διάλογο, τον Λύσιν [207b], αλλά και συμμετέχοντα στον Φαίδρο. Η συγγραφή του πρέπει να τοποθετηθεί μετά το έτος 386 π.Χ., διότι, όπως φαίνεται από τον οικείο διάλογο, προϋποθέτει την «βασιλέως ειρήνη», την Ανταλκίδεια ειρήνη [245e].
Ιστορικό
Ο Πλάτων στο διάλογο αυτό δίνει το σχήμα ενός «Επιταφίου λόγου» που άκουσε κάποτε από τον Σωκράτη να τον συντάσσει η Ασπασία ως ρητορική άσκηση με τη μέθοδο του αυτοσχεδιασμού και της συγκόλλησης υπολειμμάτων από τον «Επιτάφιο λόγο» του Περικλή.
Περίφραση υψηγορίας
Ο Λογγίνος στο έργο του Περί ύψους συμπεριέλαβε το παρακάτω απόσπασμα ως περίφραση που δημιουργεί Υψηγορία: «Ονόμασε λοιπόν τον θάνατο δρόμο του πεπρωμένου και τις καθιερωμένες προσφορές δημόσιο ξεπροβόδισμα από την πατρίδα».
Βιβλιογραφία
Κατηγορία:Πλατωνικοί διάλογοι Κατηγορία:Επιτάφιοι λόγοι Κατηγορία:Βιβλία φιλοσοφίας
Γκόραν Πάντεφ
Ο Γκόραν Πάντεφ (Goran Pandev, σλαβομακεδονικά: Горан Пандев, 27 Ιουλίου 1983) είναι Βορειομακεδόνας πρώην ποδοσφαιριστής που αγωνιζόταν στη θέση του επιθετικού. Ήταν ο αρχηγός της εθνικής Βόρειας Μακεδονίας και είναι ο πρώτος σκόρερ της ομάδας με 38 γκολ.
Μετά την καθιέρωσή του στη Λάτσιο, ο Πάντεφ πήρε μεταγραφή για την Ίντερ Μιλάνου στις αρχές του 2010. Όσο έπαιζε για την Ίντερ, ο Πάντεφ συνέλεξε πλήθος διακρίσεων, μεταξύ των οποίων το τρεμπλ της σεζόν 2009-10 με την κατάκτηση του πρωταθλήματος, του κυπέλλου και του Τσάμπιονς Λιγκ. Στις 22 Απριλίου 2021, έγινε ο πρώτος Βορειομακεδόνας που σκόραρε 100 γκολ σε ένα από τα πέντε κορυφαία ευρωπαϊκά πρωταθλήματα ποδοσφαίρου. Με την εθνική ομάδα συμμετείχε στο Euro 2020.
Ο Γκόραν Πάντεφ είναι νυμφευμένος με τη Νάντα Πάντεφ και έχουν τρία παιδιά, τον Φίλιπο Πάντεφ, την Άνα Πάντεφ και τη Σοφία Πάντεφ.
Το 2019 στη Νάπολη, ο Πάντεφ έλαβε και την ιταλική υπηκοότητα.
Παραπομπές
Κατηγορία:Βορειομακεδόνες ποδοσφαιριστές Κατηγορία:Ποδοσφαιριστές Εθνικής Βόρειας Μακεδονίας Κατηγορία:Ποδοσφαιριστές Τζένοα Κατηγορία:Ποδοσφαιριστές Ίντερ Κατηγορία:Ποδοσφαιριστές Σπέτσια Κάλτσιο 1906 Κατηγορία:Ποδοσφαιριστές ΟΣ Ανκόνα 1905 Κατηγορία:Ποδοσφαιριστές Λάτσιο Κατηγορία:Ποδοσφαιριστές ΣΣΚ Νάπολι Κατηγορία:Ποδοσφαιριστές Πάρμα ΦΚ Κατηγορία:Ποδοσφαιριστές Σέριε Α Κατηγορία:Ποδοσφαιριστές Γαλατασαράι Κατηγορία:Ποδοσφαιριστές Σούπερ Λιγκ Τουρκίας Κατηγορία:Ποδοσφαιριστές Εθνικής Βόρειας Μακεδονίας Κ19 Κατηγορία:Ποδοσφαιριστές Εθνικής Βόρειας Μακεδονίας Κ21 Κατηγορία:Επιθετικοί ποδοσφαιριστές Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Ξένοι ποδοσφαιριστές στην Τουρκία Κατηγορία:FIFA Century Club Κατηγορία:Πρόσωπα με επίκτητη ιταλική ιθαγένεια Κατηγορία:Ποδοσφαιριστές Ευρωπαϊκού Πρωταθλήματος 2020
Έφη Πίκουλα
Η Έφη Πίκουλα (Ζευγολατιό Μεσσηνίας, 21 Φεβρουαρίου 1959 - ) είναι Ελληνίδα ηθοποιός που έπαιξε σε πολλές ταινίες της δεκαετίας του '80.
Βιογραφία
Τελείωσε τη Δραματική Σχολή Αθηνών και πρωτοεμφανίστηκε το 1982. Έγινε γνωστή μέσα από τις ταινίες της δεκαετίας του '80 και η καριέρα της τελείωσε με το τέλος της πολύχρονης καθημερινής σειράς Η λάμψη το 2005 στην οποία έπαιζε από το 1995.
Παραπομπές
Κατηγορία:Λήμματα που χρειάζονται παραπομπές Κατηγορία:Λήμματα που χρειάζονται παραπομπές από 06/2013 Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης
Κάτω Γλυκόβρυση Λακωνίας
Η Κάτω Γλυκόβρυση είναι οικισμός της Περιφερειακής Ενότητας Λακωνίας, στην Περιφέρεια Πελοποννήσου. Διοικητικά ανήκει στην Κοινότητα Γλυκόβρυσης και υπάγεται στη Δημοτική Ενότητα Έλους, του Δήμου Ευρώτα.
Γεωγραφικές πληροφορίες
Η Κάτω Γλυκόβρυση Λακωνίας βρίσκεται σε υψόμετρο 32 μέτρων και έχει πληθυσμό 1.481 κατοίκων, σύμφωνα με την Απογραφή του 2011.
Χάρτης
<mapframe latitude="36.852703" longitude="22.730713" zoom="11" width="1000" height="250" align="center" />
Λογγάρι Αρκαδίας
Παραπομπές
Κατηγορία:Χωριά του νομού Αρκαδίας Κατηγορία:Δήμος Νότιας Κυνουρίας
Τούρκι Β' μπιν Αμπντουλαζίζ αλ Σαούντ
Ο Τούρκι Β' μπιν Αμπντουλαζίζ αλ Σαούντ (1952 - 1952) ήταν ένας από τους τελευταίους γιους του πρώτου βασιλιά της Σαουδικής Αραβίας Αμπντουλαζίζ της Σαουδικής Αραβίας. Γεννήθηκε και πέθανε το 1952, επειδή μόλις γεννήθηκε, πέθανε αμέσως.
Κατηγορία:Μονάρχες της Σαουδικής Αραβίας
Νίγηρας
Ο Νίγηρας είναι χώρα με έκταση 1.267.000 τ.χλμ. και πληθυσμό 24.463.374 κατοίκους σύμφωνα με επίσημη εκτίμηση για το 2022. Ο Νίγηρας είναι περίκλειστη χώρα κάτω από τη Σαχάρα, που πήρε το όνομά της από τον ποταμό Νίγηρα. Συνορεύει με τη Νιγηρία και το Μπενίν στα νότια, τη Μπουρκίνα Φάσο και το Μάλι στα δυτικά, την Αλγερία και τη Λιβύη στα βόρεια και το Τσαντ στα ανατολικά. Από το 2005 μαστίζεται από λιμό, ενώ το 2004 ο λαός του Νίγηρα υπέφερε από ξηρασία και τη μάστιγα των ακρίδων. Επίσης είναι μια από τις φτωχότερες χώρες του κόσμου με χαμηλή θέση στον Δείκτη Ανθρώπινης Ανάπτυξης (167η σε 169 χώρες το 2010). Στις 18 Φεβρουαρίου 2010 εκδηλώθηκε επιτυχημένο πραξικόπημα και ο πρόεδρος Μαμαντού Ταντζά ανατράπηκε και αιχμαλωτίστηκε από στασιαστές του στρατού. Έπειτα από μία μεταβατική περίοδο, η δημοκρατία αποκαταστάθηκε στη χώρα έπειτα από τη διεξαγωγή των γενικών εκλογών του 2011.
Δημογραφία
thumb|200px|Η ηλικία του πληθυσμού στον Νίγηρα Οι μεγαλύτερες εθνοφυλετικές ομάδες είναι οι Χάουσα, οι οποίοι απαντώνται και στη βόρεια Νιγηρία, καθώς επίσης και οι Τζερμά-Σονγκάι (Djerma-Songhai), οι οποίοι βρίσκονται και σε ορισμένες περιοχές του Μάλι. Αμφότερες οι ομάδες, όπως και οι Γκουρμά (Gourmantche) είναι αγρότες που ζουν στον Νότο. thumb|right|Κορίτσια από τον Νίγηρα με παραδοσιακές ενδυμασίες της φυλής Τζερμά-Σονγκάι (Djerma-Songhai)
Οι υπόλοιποι κάτοικοι του Νίγηρα είναι νομαδικοί και ημινομαδικοί λαοί, οι οποίοι ασχολούνται με την εκτροφή βοοειδών, όπως οι Φουλάνι, Τουαρέγκ, Κανούρι, Ντίφα Άραβες και Τούμπου.
Η βρεφική θνησιμότητα είναι ασυνήθιστα υψηλή για την Αφρική εξαιτίας της ανεπαρκούς διατροφής και των ακατάλληλων συνθηκών υγιεινής. Σύμφωνα με την οργάνωση Save the Children, ο Νίγηρας έχει τον υψηλότερο δείκτη θνησιμότητας παιδιών ηλικίας ως 4 ετών στον κόσμο. Σύμφωνα με εκτιμήσεις για το έτος 2011 ο δείκτης αυτός ήταν 112,22 θάνατοι παιδιών ανά 1000 γεννήσεις ζωντανών παιδιών. Παρ' όλα αυτά, ο Νίγηρας έχει και τον μεγαλύτερο δείκτη γονιμότητας στον κόσμο, με 7,6 γεννήσεις ανά γυναίκα (εκτ. 2011). Αυτό σημαίνει ότι σχεδόν το μισό του συνολικού πληθυσμού (49%) είναι ηλικίας κάτω των 15 ετών. Την περίοδο ανάμεσα στα έτη 1996 και 2003, περίπου το 30% των παιδιών παρακολουθούσε μαθήματα στο Δημοτικό Σχολείο, εκ των οποίων το 36% ήταν αγόρια και μόνο το 25% κορίτσια. Επιπλέον μαθήματα παραδίδονται σε ειδικά θρησκευτικά σχολεία.
Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2019 του Παγκόσμιου Οργανισμού Υγείας ήταν 63,3 χρόνια (62,1 χρόνια οι άνδρες και 64,6 οι γυναίκες).
Η γεννητικότητα στο Νίγηρα, στην δεκαετία του 2020, είναι μια από τις υψηλότερες στο κόσμο καθώς φτάνει περίπου τα εφτά παιδιά ανά γυναίκα. Η οικονομική δυσπραγία, η έλλειψη αντισύλληψης και παιδείας, οι αποικιοκρατικές πολιτικές και η δυσμενής θέση του γυναικείου φύλου αποτελούν βασικούς λόγους για την γρήγορη αυτή αύξηση, ενώ αυτή η τάση αναμένεται να συνεχιστεί. Σχεδόν ο μισός πληθυσμός είναι κάτω των 18 ετών. Εκεί, σύμφωνα με στοιχεία του 2015, το ποσοστό των γυναικών που παντρεύονται πριν την ενηλικίωση τους φτάνει το 76%.
Θρησκεία
Στη χώρα ζουν Μουσουλμάνοι σουνίτες 80%, παραδοσιακές αφρικανικές θρησκείες 15%, Χριστιανοί καθολικοί 5%. Επίσης, υπάρχουν 297 Μάρτυρες του Ιεχωβά.
Διακυβέρνηση
Η χώρα είναι Κοινοβουλευτική Δημοκρατία. Αρχηγός κράτους είναι ο Πρόεδρος της Δημοκρατίας.
Εκλογές
Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω.
Οικονομία
Στις 4 Μαΐου του 2009 θεμελιώθηκε ένα νέο εργοστάσιο εξόρυξης ουρανίου στα βόρεια της χώρας, το οποίο είναι το μεγαλύτερο στην αφρικανική ήπειρο και το δεύτερο μεγαλύτερο στον κόσμο.
Διεθνείς σχέσεις
Έπειτα από την πολιτική κρίση που ξέσπασε το 2009, οι ΗΠΑ αποφάσισαν να διακόψουν την εμπορική ευνοϊκή μεταχείριση προς το Νίγηρα, με βάση το αμερικανικό πρόγραμμα που αποσκοπεί στη δημιουργία θέσεων εργασίας στην Αφρική. Η Αφρικανική Ένωση απέπεμψε τη χώρα από τους κόλπους της στις 19 Φεβρουαρίου 2010, μια ημέρα μετά την ανατροπή του προέδρου Ταντζά σε πραξικόπημα.
Μεταφορές
Η οδήγηση γίνεται στα δεξιά.
Άμυνα
Οι πολίτες ηλικίας από 17 ως 21 ετών υποχρεούνται να υπηρετήσουν στο στρατό, ενώ οι γυναίκες εναλλακτικά μπορούν να υπηρετήσουν σε υγειονομικές υπηρεσίες.
Ψηφιακό αρχείο ΕΡΤ
Κατηγορία:Σαχάρα Κατηγορία:Περίκλειστα κράτη
Λεονίντ Παστερνάκ
Βιογραφία
thumb|"Η νύχτα πριν από τις εξετάσεις"|left|231x231px Ο Λεονίντ Πάστερνακ γεννήθηκε στην Οδησσό από μια ορθόδοξη εβραϊκή οικογένεια στις 4 Απριλίου του 1862. Η οικογένεια του υποστήριζε ότι ήταν απόγονοι του Ισαάκ Αμπραβανέλ, τον διάσημο Εβραίος φιλόσοφος του 15ου αιώνα, αν και δεν είχαν αποδείξεις για τους ισχυρισμούς τους. Ο πατέρας του Λεονίντ έβγαζε χρήματα για την οικογένεια με το να νοικιάζει ένα ξενώνα, του οποίου ο κήπος ενέπνευσε καλλιτεχνικά για πρώτη φορά τον Παστερνάκ.
Ξεκίνησε να ζωγραφίζει από νεαρή ηλικία αν και η οικογένεια του προσπαθούσε να τον αποθαρρύνει, επειδή φοβόντουσαν ότι λόγο της ζωγραφικής δεν θα έδινε έμφαση στις σπουδές του. Στην ηλικία των επτά απέκτησε τον πρώτος του πελάτη που ήταν ένας καθαριστής του δήμου. Το 1879 με το 1881 ο Παστερνάκ αποφοίτησε από τη Σχολή Καλών Τεχνών Γκρεκόφ Οδησσού.thumb|Τα παιδιά του Λεονίντ Παστερνακ (1914)|left|216x216pxΑπό το 1881 μέχρι το 1885, σπούδασε στο Κρατικό Πανεπιστήμιο της Μόσχας, πρώτα στο τμήμα της ιατρικής και μετά της νομικής. Τελικά όμως αποφάσισε ότι ήθελε να αφιερώσει τη ζωή του στην τέχνη, έτσι πήγε στη Βασιλική Ακαδημία Καλών Τεχνών του Μονάχου και αποφοίτησε το 1887. Μετά γύρισε στη Ρωσία και υπηρέτησε δύο χρόνια στον αυτοκρατορικό Ρωσικό στρατό. Το 1889 ξεκίνησε να αργάζετε ως ζωγράφος. Ξεκίνησε την καριέρα του με μεγάλη επιτυχία. Ο πρώτος πίνακας που έκθεσε πουλήθηκε στον Πάβελ Τρετιακόφ, ένα πολύ σημαντικό πρόσωπο στον κόσμο της τέχνης εκείνη την εποχή. Σύντομε έγινε πολύ γνωστός και μέλος του "Κύκλου" του Πολένοφ. Το 1889 παντρεύτηκε την πιανίστα Ρόζα Ισιντόροβνα Κάουφμαν, κόρη του Ίσιντορ Κάουφμαν, ενός επιτυχημένου βιομήχανου και ζωγράφου. Μετακόμισαν στη Μόσχα και το 1890 γεννήθηκε το πρώτο από τα τέσσερα παιδιά τους, ο γνωστός συγγραφέας Μπόρις Παστερνάκ.
Ο Παστερνάκ ήταν από τους πρώτους αυτοαποκαλούμενους Ιμπρεσιονιστές. Στη Ρωσία της δεκαετία του 1880 και του 1890 μια τέτοια πράξη ήταν αρκετή για να εστίαση την προσοχή επάνω του. Ο Παστερνάκ ήταν μέλος των "Πιριντβίζνικι" αλλά και της ομάδας "Ένωση Ρώσων Καλλιτεχνών". Ήταν Φίλος με τον Λέων Τολστόι, και είχε ζωγραφίσει πολλά πορτρέτα του κατά τη διάρκεια που ο Τολστόι τον φιλοξενούσε στο πατρικό του σπίτι.
Καριέρα
thumb|"Ο Αλεξάντρ Πούσκιν στην παραλία"Είχε τιμηθεί με μετάλλιο στο Γουόρλντ Φερ του Παρισιού το 1900 για την εικονογράφηση που έκανε για τη νουβέλα του Τολστόι.
Ο Παστερνάκ εξελέγη μέλος της Αυτοκρατορικής Ακαδημίας Καλών Τεχνών το 1905, και δίδαξε στη Σχολή Ζωγραφικής, Γλυπτικής και Αρχιτεκτονικής της Μόσχας.
Το 1921 χρειάστηκε να υποβληθεί σε επέμβαση για το μάτι του, η οποία είχε προγραμματιστεί να πραγματοποιηθεί στο Βερολίνο. Ταξίδεψε εκεί με τη σύζυγό του και τις δύο κόρες του, τη Λυδία και την Ιωσηφίνα, αφήνοντας τους γιους του Μπόρις και Αλέξανδρο στη Ρωσία. Μετά την επέμβαση ο ίδιος αποφάσισε να μην επιστρέψει στη Ρωσία, παραμένοντας στο Βερολίνο μέχρι το 1938, όταν προσέφυγε στη Μεγάλη Βρετανία για να αποφύγει τους ναζί. Πέθανε στην Οξφόρδη στις 31 Μαΐου του 1945.
Όρος Βάλβα
Το Όρος Βάλβα είναι βουνό της Αλγερίας. Με το ίδιο όνομα, Βάλβα, είναι γνωστός και ποταμός της Αλγερίας.
Το Βάλβα αναφέρεται κατά την αρχαιότητα από τον γεωγράφο Κλαύδιο Πτολεμαίο με την ονομασία "Οὐάλουα" και βρισκόταν στην Ρωμαϊκή επαρχία της Μαυριτανίας Καισαρηνσίας.
Ετσμιαντζίν
Το Βαγαρσαπάτ (Αρμενικά: Վաղարշապատ), γνωστό και ως Ετσμιατζίν (Αρμενικά: Էջմիածին) είναι η τέταρτη σε μέγεθος πόλη της Αρμενίας και το πνευματικό κέντρο των απανταχού Αρμενίων, καθώς αποτελεί την έδρα του Καθολικού (Πατριάρχη) Καρεκίν Β΄, επικεφαλής της Αρμενικής Αποστολικής Ορθόδοξης Εκκλησίας. Αποτελεί την πιο πυκνοκατοικημένη πόλη της επαρχίας Αρμαβίρ, περίπου 18 χλμ. δυτικά του Ερεβάν και μόλις 10 χλμ. βόρεια των τουρκοαρμενικών συνόρων. Η απογραφή του 2011 υπολόγισε τους κατοίκους της σε 46.540.
Νεώτερη Ιστορία
Η Αρμενία απόλαυσε μια σύντομη περίοδο ανεξαρτησίας μεταξύ 1918 και 1920 προτού γίνει μέρος της Σοβιετικής Ένωσης. Το 1925, το νέο σχέδιο ανοικοδόμησης της σύγχρονης πόλης εισήχθη από τον αρχιτέκτονα Αλεξάντερ Ταμανιάν και ολοκληρώθηκε μεταξύ 1939 και 1943. Το 1945, η πόλη Βαγκαρσαπάτ μετονομάστηκε επίσημα σε Ετσμιατζίν από τη σοβιετική κυβέρνηση. Κατά τη διάρκεια των δεκαετιών του 1950 και του 1960, η πόλη γνώρισε ένα τεράστιο κύμα κατασκευών, συμπεριλαμβανομένων κτιρίων κατοικιών και βιομηχανικών εγκαταστάσεων. Μέχρι το τέλος της δεκαετίας του 1960, τα ιστορικά μνημεία της πόλης, συμπεριλαμβανομένου του θρησκευτικού συγκροτήματος της Μητέρας Έδρας του Αγίου Ετσμιατζίν, της Εκκλησίας της Αγίας Χριψίμης, της Εκκλησίας του Αγίου Γκαγιανέ και της γύρω περιοχής του καθεδρικού ναού Ζβαρτνότς, ανακαινίστηκαν πλήρως. Μετά την ανεξαρτησία της Αρμενίας, και πιο συγκεκριμένα το 1995, η πόλη μετονομάστηκε επίσημα σε Βαγαρσαπάτ. Ωστόσο, η πόλη εξακολουθεί να είναι ευρέως γνωστή ακόμη και σήμερα ως Ετσμιατζίν.
Εξωτερικοί σύνδεσμοι
Κατηγορία:Πόλεις της Αρμενίας
Διεθνής Ένωση Αστυνομικών
μικρογραφία |Το έμβλημα της Ένωσης με το εσπεραντικό μότο: Servo per Amikeco Η Διεθνής Ένωση Αστυνομίας (International Police Association (IPA)) είναι ανεξάρτητος οργανισμός που αποτελείται από αστυνομικούς από όλο τον κόσμο, ανεξάρτητα αν είναι σε υπηρεσία ή έχουν συνταξιοδοτηθεί. Δεν κάνει διακρίσεις σε βαθμό, φύλο, εθνικότητα, θρησκεία και φυλή. Σκοπός της ένωσης είναι να δημιουργήσει δεσμούς φιλίας και την προώθηση της διεθνούς συνεργασίας μεταξύ των αστυνομικών όλου του κόσμου.
Ίδρυση, ιστορία
Η Διεθνής Ένωση Αστυνομικών ιδρύθηκε την 1η Ιανουαρίου 1950 από τον αρχιφύλακα Arthur Troop της αστυνομίας του Lincolnshire, στη Μεγάλη Βρετανία. Αυτός θέλησε να δημιουργήσει ένα κανάλι για τη φιλία και τη διεθνή συνεργασία μεταξύ των αστυνομικών όλου του κόσμου. Με τη βοήθεια των πρωτοπόρων δημιουργείται η ίδρυση των εθνικών τμημάτων. Κατόπιν με ραγδαία ανάπτυξη δημιουργούνται τμήματα σε όλο τον κόσμο, με αποτέλεσμα το 1955 να έχουμε την πρώτη συνεδρίαση της Διεθνούς Εκτελεστικής Επιτροπής στο Παρίσι. Η Ένωση αριθμεί περισσότερα από 420.000 μέλη σε 64 χώρες του κόσμου και είναι Σύμβουλος στο Οικονομικό και Κοινωνικό Συμβούλιο του Ο.Η.Ε. και του Συμβουλίου της Ευρώπης. Επίσης διοργανώνει και συμμετέχει σε διεθνείς, εθνικές και τοπικές επαγγελματικές, πολιτιστικές και κοινωνικές εκδηλώσεις και προσφέρει ευκαιρίες για επαγγελματική εξέλιξη μέσω των εκπαιδευτικών εγκαταστάσεων της στο κάστρο Gimborn στο κρατίδιο της Βόρειας Ρηνανίας-Βεστφαλίας. Μέσω υποτροφιών στα μέλη της δίνει τη δυνατότητα διαμονής σε περισσότερες από 70 χώρες του κόσμου, σε ειδικά καταλύματα Στα σεμινάριά της γίνεται ανταλλαγή των ιδεών για τη βελτιστοποίηση των πρακτικών που χρησιμοποιεί η αστυνομία σε όλο τον κόσμο. Τα κεντρικά γραφεία της οργάνωσης βρίσκονται στο Νότιγχαμ της Μεγάλης Βρετανίας.
μικρογραφία | Arthur Troop
Arthur Troop
Ο Άρθουρ Τρουπ Arthur Troop (15 December 1914 – 30 November 2000) γεννήθηκε στις 15 Δεκεμβρίου του 1914 στο Λίνκολν της Αγγλίας, όπου πέρασε τα παιδικά του χρόνια παρακολουθώντας τα τοπικά σχολεία. Επαγγελματικά ξεκίνησε ως μηχανικός αλλά γρήγορα βρήκε το ενδιαφέρον σε άλλα πράγματα. Σπούδασε στο Ruskin College της Οξφόρδης, και πήρε δίπλωμα στα Οικονομικά και στις Κοινωνικές Επιστήμες. Κατά τη διάρκεια αυτής της περιόδου έκανε επίσης μια μελέτη διάρκειας 3 χρόνων της ρωσικής ιστορίας. Του απονεμήθηκε υποτροφία για να επισκεφθεί τη Μόσχα και το Λένινγκραντ το 1934. Στη συνέχεια ακολούθησε μια διετή μελέτη στη Γεωργική Σχολή στο Avon croft στο Worcestershire. Στις 19 Ιουνίου 1936,ο Arthur εντάχθηκε στην Αστυνομία στο Lincolnshire, όπου ασκούσε τα καθήκοντά σε διάφορες υπηρεσίες, αλλά ειδικεύτηκε και στην κυκλοφορία. Μετά το τέλος του δευτέρου παγκοσμίου πολέμου κατά τα έτη 1948-1949, έκανε τις απαραίτητες πρώτες επαφές με τις αστυνομικούς φίλους του, στο σπίτι του και εκεί τους αναπτύσσει την ιδέα του περί της δημιουργίας της ένωσης αστυνομικών που θα βασιζόταν στη φιλία μεταξύ των μελών. Το 1949 δημοσίευσε ένα άρθρο στη Βρετανική Αστυνομική επιθεώρηση με το ψευδώνυμο «Aytee». Μετά από μια καταπληκτική απάντηση, ο Άρθουρ ο οποίος είχε πάντα είχε μεγάλη πίστη σε ανθρώπους που μιλούν ο ένας στον άλλο, αποφάσισε ότι πρέπει να προχωρήσει. Κατά την πρώτη συνεδρίαση της Διεθνούς Εκτελεστικής Επιτροπής στο Παρίσι το 1955 εκλέχθηκε πρώτος Γενικός Γραμματέας. Το 1965 του απονεμήθηκε το μετάλλιο της Βρετανικής Αυτοκρατορίας για το έργο του στην ίδρυση της Ένωσης. Πέθανε το 2000.
Έμβλημα
Η Διεθνής Ένωση Αστυνομικών έχει στο έμβλημά της το εσπεραντικό μότο «Servo per Amikeco» (Υπηρετώ δια της φιλίας).
Σημειώσεις
<references responsive="0" group="Σημ" />
Εξωτερικοί σύνδεσμοι
Κατηγορία:Διεθνείς οργανισμοί Κατηγορία:Επιβολή του νόμου Κατηγορία:Αστυνομία
Ειρήνη Βράναινα Παλαιολογίνα
Η Ειρήνη Κομνηνή Λασκαρίνα Βράναινα Καντακουζηνή Παλαιολογίνα ήταν βυζαντινή πριγκίπισσα, σεβαστοκράτηρα, του 13ου αιώνα.
Οικογένεια
Με τον Κωνσταντίνο απέκτησε πέντε παιδιά :
Μετά τον θάνατο του συζύγου αποσύρθηκε σε μοναστήρι με το όνομα Μαρία.
Παραπομπές
Κατηγορία:Βυζαντινοί του 13ου αιώνα Ειρηνη Ειρηνη Κατηγορία:Πρόσωπα της Αυτοκρατορίας της Νίκαιας
Αρσάμης της Περσίας
Ο Αρσάμης της Περσίας, παλαιά περσικά 𐎠𐎼𐏁𐎠𐎶 Aršāma, σύγχρονα περσικά آرشام‎[3] Arshām (απεβ. 520 π.Χ.), ήταν Πέρσης πρίγκηπας από την δυναστεία των Αχαιμενιδών, ο οποίος πιθανότατα είχε διατελέσει για σύντομο χρονικό διάστημα βασιλιάς της Περσίας, αλλά η πληροφορία αυτή αμφισβητείται.
Οικογένεια
Είχε τέκνα:
Πηγές
Κατηγορία:Πέρσες βασιλείς Κατηγορία:Δυναστεία των Αχαιμενιδών
Γεωγραφικό πλάτος
thumb|right|250px|Γεωγραφικό πλάτος ορίζεται ως η γωνία που σχηματίζεται μεταξύ της ακτίνας της Γης που διέρχεται από τον παράλληλο και την ακτίνα που διέρχεται από τον ισημερινό. Προσδιορισμός γεωγραφικού πλάτους 50°B, επί τόξου του μεσημβρινού του τόπου.thumb|right|250px|Παγκόσμιος χάρτης που το φ φαίνεται μεν στις οριζόντιες γραμμές, [[Παράλληλος κύκλος|Παραλλήλους, που όμως προσδιορίζεται επί των καθέτων Μεσημβρινών, αρχής γενομένης από τον Ισημερινό (Βόρεια ή Νότια)]]Το γεωγραφικό πλάτος (latitude) είναι ένα από τα δύο μεγέθη των γεωγραφικών συντεταγμένων με τα οποία προσδιορίζεται η θέση των διαφόρων τόπων και πλοίων στην επιφάνεια των ουρανίων σωμάτων, συνηθέστερα της Γης, και κατά προβολή η θέση των αεροσκαφών υπεράνω αυτής. Το γεωγραφικό πλάτος είναι στενά συνδεδεμένο με τον κύκλο που θα σχηματιζόταν αν η Γη (ή κάποιο άλλο ουράνιο σώμα) κοβόταν εγκάρσια. Ο κύκλος αυτός ονομάζεται παράλληλοςκαι είναι κάθετος στον άξονα περιστροφής της Γής.
Έτσι, το γεωγραφικό πλάτος ορίζεται ως η γωνία που σχηματίζεται μεταξύ της ακτίνας της Γης που διέρχεται από τον παράλληλο και την ακτίνα που διέρχεται από τον ισημερινό. Είναι προφανές ότι η εύρεση της γωνίας αυτής και μόνο δεν επαρκεί για τον προσδιορισμό της θέσης ενός τόπου, αφού για κάθε γεωγραφικό πλάτος θα υπάρχουν δύο τοποθεσίες εκατέρωθεν του Ισημερινού, με συμμετρικές θέσεις ως προς αυτόν. Γι' αυτό, κρίνεται αναγκαία η χρήση του προσδιορισμού Β (Βόρεια) ή Ν (Νότια), ώστε να αποφεύγεται η σύγχυση. Συμβολίζεται με το γράμμα (φ), αγγλικά lat(latitude=πλάτος).
Διαφορά πλάτους (Δφ)
Διαφορά πλάτους (Δφ) - difference of latitude (D lat.) δύο τόπων: είναι τόξο μεσημβρινού που περιλαμβάνεται μεταξύ των παραλλήλων των τόπων αυτών. Ο μαθηματικός τύπος εύρεσης της διαφοράς πλάτους είναι Δφ = φ ± φ' (όπου φ,φ' τα γεωγραφικά πλάτη και + αν είναι ετερώνυμα, - αν είναι ομώνυμα) μετρούμενο σε μοίρες, πρώτα και δεύτερα. Η διαφορά πλάτους λαμβάνει ονομασία βόρεια ή νοτία ανάλογα με τη πλεύση που θα ακολουθήσει το πλοίο από το τόπο απόπλου.
Πηγές
Κατηγορία:Ναυτική γεωγραφία Κατηγορία:Ναυσιπλοΐα Κατηγορία:Χαρτογραφία Κατηγορία:Γεωδαισία
Αρχή των αξόνων (μαθηματικά)
δεξιά|με-πλαίσιο|Η αρχή των αξόνων σε ένα καρτεσιανό σύστημα συντεταγμένων Στα μαθηματικά, η αρχή των αξόνων σε έναν Ευκλείδειο χώρο είναι ένα ειδικό σημείο, που συνήθως συμβολίζεται με το γράμμα O. Χρησιμοποιείται ως σταθερό σημείο αναφοράς για τη γεωμετρία του περιβάλλοντος χώρου.
Καρτεσιανές συντεταγμένες
Σε ένα καρτεσιανό σύστημα συντεταγμένων, η αρχή των αξόνων είναι το σημείο όπου οι άξονες του συστήματος τέμνονται. Η αρχή των αξόνων διαιρεί κάθε έναν από αυτούς τους άξονες στα δύο, έναν θετικό και έναν αρνητικό ημιάξονα. Στη συνέχεια τα σημεία μπορούν να δοθούν σε σχέση με την αρχή των αξόνων, δίνοντας τις αριθμητικές τους συντεταγμένες, τις θέσεις τους δηλαδή των προβολών τους κατά μήκος κάθε άξονα, είτε στην θετική είτε στην αρνητική κατεύθυνση. Οι συντεταγμένες της αρχής των αξόνων είναι πάντα μηδέν, για παράδειγμα (0,0) σε άξονες δύο διαστάσεων και (0,0,0) σε άξονες τριών διαστάσεων.
Άλλα συστήματα συντεταγμένων
Στο πολικό σύστημα συντεταγμένων, η αρχή των αξόνων ονομάζεται και πόλος. Ο πόλος, όμως, δεν έχει καλά ορισμένες πολικές συντεταγμένες, επειδή οι πολικές συντεταγμένες ενός σημείου περιλαμβάνουν τη γωνία που σχηματίζεται από τον θετικό x-άξονα και την ακτίνα από την αρχή των αξόνων μέχρι ένα σημείο και η γωνία αυτή δεν είναι καλά ορισμένη για την αρχή των αξόνων.
Στην Ευκλείδεια γεωμετρία, η αρχή των αξόνων μπορεί να επιλεγεί ελεύθερα, ωε ένα οποιοδήποτε κατάλληλο σημείο αναφοράς.
Η αρχή των αξόνων του μιγαδικού επιπέδου μπορεί να αναφέρεται ως το σημείο όπου ο πραγματικός άξονας και ο φανταστικός άξονας τέμνονται μεταξύ τους. Με άλλα λόγια, είναι ο μιγαδικός αριθμός μηδέν.
Πηγές
Αρχη Αξονων
Γ΄ κατηγορία ποδοσφαίρου ανδρών Κύπρου 1984-85
Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την περίοδο 1983-84
Ομάδες που προήχθησαν στη Β΄ κατηγορία 1984-85
Ομάδες που διαβαθμίστηκαν από τη Β΄ κατηγορία 1983-84
Ομάδες που προήχθησαν από τα αγροτικά πρωταθλήματα μέσω του Πρωταθλήματος πρωταθλητριών ΣΤΟΚ: :
Βαθμολογία
Η τελική βαθμολογία του πρωταθλήματος ήταν:
Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση
Πληροφοριακά συστήματα διοίκησης
Ένα Πληροφοριακό Σύστημα Διοίκησης παρέχει πληροφορίες που χρειάζονται για να διαχειρίζονται οι οργανισμοί αποδοτικά και αποτελεσματικά. Τα Πληροφοριακά Συστήματα Διοίκησης περιλαμβάνουν τρεις βασικές πηγές: ανθρώπους ,τεχνολογία και πληροφορία. Τα Πληροφοριακά Συστήματα Διοίκησης είναι διακριτά από τα άλλα πληροφοριακά συστήματα τα οποία χρησιμοποιούνται για την ανάλυση λειτουργικών λειτουργιών στον οργανισμό. Ακαδημαϊκά, ο όρος χρησιμοποιείται συνήθως για να αναφερθεί στην ομάδα των μεθόδων διαχείρισης πληροφοριών που είναι συνδεδεμένες με την αυτοματοποίηση ή στηρίζουν την ανθρώπινη λήψη αποφάσεων, π.χ. σύστημα υποστήριξης λήψης αποφάσεων, ειδικά συστήματα και ειδικά πληροφορικά συστήματα.
Γενικά
Αρχικά σε επιχειρήσεις και άλλους οργανισμούς ,ο εσωτερικός έλεγχος γινόταν χειροκίνητα και μόνο περιοδικά ως παράγωγο του λογιστικού συστήματος και με κάποιες πρόσθετες στατιστικές έδινε πληροφορίες για  την απόδοση της διαχείρισης καθυστερημένα και περιορισμένα. Τα δεδομένα οργανώνονταν με μη αυτόματο τρόπο και σύμφωνα με τις απαιτήσεις και τις ανάγκες  του οργανισμού. Με την ανάπτυξη της πληροφορικής, η πληροφορία άρχισε να διαχωρίζεται από τα δεδομένα και αναπτύχθηκαν συστήματα για την παραγωγή και την οργάνωση λήψεων ,περιλήψεων ,σχέσεων και γενικεύσεων βασισμένων στα δεδομένα.
Οι πρώιμοι επιχειρησιακοί υπολογιστές χρησιμοποιούνταν για απλές λειτουργίες όπως παρακολούθηση πωλήσεων ή δεδομένα μισθολογίου, με λίγες λεπτομέρειες και μικρή δομή. Με τον χρόνο, αυτές οι υπολογιστικές εφαρμογές έγιναν περισσότερο περίπλοκες, η δυνατότητα αποθήκευσης υλικού μεγάλωσε και η τεχνολογία αναπτύχτηκε για να ενώσει τις προηγουμένως «απομονωμένες» εφαρμογές. Όσο περισσότερα δεδομένα αποθηκεύονταν και συνδέονταν, ο ι μαναγετζερς ζητούσαν περισσότερες λεπτομέρειες καθώς επίσης και περισσότερες λήψεις  με στόχο τη δημιουργία ολόκληρων διαχειριστικών αναφορών από τα πρώτα αποθηκευμένα δεδομένα. Ο όρος Πληροφοριακά Συστήματα Διοίκησης («ΠΣΔ») προέκυψε για να περιγράψει τέτοιες εφαρμογές που παρέχουν στους μανατζερς πληροφορίες για πωλήσεις, αποθέματα και άλλα δεδομένα που μπορούν να βοηθήσουν στην διαχείριση της επιχείρησης. Σήμερα ο όρος χρησιμοποιείται ευρέως σε ένας μεγάλο αριθμό περιβαλλόντων και περιλαμβάνουν (αλλά δεν περιορίζονται σε): συστήματα λήψης αποφάσεων, πόρων και διαχείρισης ανθρώπων, επιχειρησιακού προγραμματισμού πόρων, επιχειρησιακής διαχείρισης απόδοσης, διαχείρισης εφοδιαστικής αλυσίδας, διαχείριση πελατειακών σχέσεων, διοίκησης έργων και εφαρμογών ανάκτησης δεδομένων.
Ένα επιτυχημένο ΠΣΔ υποστηρίζει τα μακροπρόθεσμα πλάνα μία επιχείρησης, προσφέροντας αναφορές(reports) βασισμένα σε αναλύσεις απόδοσης σε κρίσιμους τομείς των πλάνων, με βρόχους ανατροφοδότησης που χρησιμεύουν σε όλους τους τομείς της επιχείρησης, συμπεριλαμβανομένων των προσλήψεων και των τμημάτων εκπαίδευσης. Τα ΠΣΔ όχι μόνο υποδεικνύουν πως γίνονται τα πράγματα, αλλά γιατί και που η απόδοση δεν είναι η επιθυμητή. Αυτές οι αναφορές περιλαμβάνουν σχεδόν σε πραγματικό χρόνο την απόδοση κέντρων δαπανών και έργων με λεπτομέρειες επαρκείς να δείξουν την ατομική ευθύνη.
Ιστορία
Οι Kenneth και Jane Laudon αναγνωρίζουν πέντε «εποχές» στην ανάπτυξη των ΠΣΔ ανταποκρινόμενες στην ανάπτυξη της τεχνολογίας των υπολογιστών: 1) κεντρικοί και μίνι υπολογιστές 2) προσωπικοί υπολογιστές (personal computer,PC) 3) δίκτυα server/client  4) enterprise computing και 5) cloud computing.
Στην πρώτη εποχή (1) κύρια δύναμη ήταν η IBM και οι κεντρικοί της υπολογιστές οι οποίοι συνήθως καταλάμβαναν ολόκληρα δωμάτια και χρειαζόνταν ομάδες ανθρώπων για να λειτουργήσουν. Η IBM προμήθευε το υλικό και το λογισμικό αυτών. Με την ανάπτυξη της τεχνολογίας αυτοί οι υπολογιστές είχαν μεγαλύτερες δυνατότητες και με αυτό τον τρόπο μειώσαν το κόστος τους. Μικρότεροι και πιο οικονομικοί μίνι-υπολογιστές επέτρεψαν στις μεγάλες επιχειρήσεις να έχουν τα δικά τους υπολογιστικά συστήματα στις εγκαταστάσεις τους.
Η δεύτερη εποχή (2) ξεκίνησε το 1965 καθώς οι μικροεπεξεργαστές άρχισαν να ανταγωνίζονται τους κεντρικούς και τους μίνι υπολογιστές και επιτάχυναν τη διαδικασία της αποκέντρωσης της υπολογιστικής δύναμης από τα μεγάλα κέντρα δεδομένων σε μικρότερα γραφεία. Στα τέλη της δεκαετίας του 70’ η τεχνολογία των μικροϋπολογιστών έδωσε τη θέση της στους προσωπικούς υπολογιστές(PC) με αποτέλεσμα χαμηλού κόστους υπολογιστές να γίνουν μαζικό εμπόρευμα στην αγορά επιτρέποντας στις επιχειρήσεις να παρέχουν στους υπαλλήλους τους πρόσβαση στην «υπολογιστική δύναμη» που επί 10 χρόνια είχε κοστίσει 10.000 δολάρια. Αυτός ο πολλαπλασιασμός των υπολογιστών δημιούργησε μία έτοιμη αγορά για δίκτυα διασύνδεσης και την «εκλαΐκευση» του Διαδικτύου.
Όσο η πολυπλοκότητα της τεχνολογίας μεγάλωνε και το κόστος μίκραινε, η ανάγκη για πρόσβαση σε πληροφορίες μέσα την εταιρεία επίσης μεγάλωναν δίνονταν ζωή στην Τρίτη εποχή (3)στην οποία ένα δίκτυο είχε τη δυνατότητα να έχει πρόσβαση σε «κοινές» πληροφορίες μέσω ενός διακομιστή(server).Αυτό επέτρεψε σε χιλιάδες ακόμα και εκατοντάδες χρήστες να έχουν πρόσβαση σε μεγάλη μερίδα δεδομένων ταυτόχρονα.
Η τέταρτη εποχή(4) βοηθήθηκε από δίκτυα υψηλών ταχυτήτων, ένωσε όλα τα μέρη της επιχείρησης προσφέροντας πρόσβαση σε μεγάλο όγκο πληροφοριών συμπεριλαμβάνοντας κάθε άτομο σε οποιαδήποτε θέση σε αυτή.
Η πέμπτη και πιο πρόσφατη «εποχή»(5) των πληροφοριακών συστημάτων χρησιμοποιεί την τεχνολογία των δικτύων για να παρέχει εφαρμογές καθώς και για την αποθήκευση δεδομένων ανεξαρτήτως διάταξης χώρου, τοποθεσίας, φύσης ή υλικού. Αυτό, μαζί με την τεχνολογία των κινητών τηλεφώνων και των ασύρματων δικτύων (wifi) οδήγησαν σε ένα νέο επίπεδο κινητικότητας στο οποίο οι διαχειριστές έχουν πρόσβαση στα ΠΣΔ σχεδόν από παντού με φορητούς υπολογιστές (laptops), tablets και smart phones.
Ορολογία
Οι όροι ΠΣΔ, πληροφοριακό σύστημα, επιχειρησιακός προγραμματισμός πόρων και διαχείριση τεχνολογίας πληροφοριών συχνά συγχέονται. Τα πληροφοριακά συστήματα και τα ειδικά πληροφοριακά συστήματα είναι ευρύτερες κατηγορίες που περιλαμβάνουν τα ΠΣΔ. Την διαχείριση τεχνολογίας πληροφοριών αφορά η λειτουργία και η οργάνωση των πληροφοριών ανεξάρτητα από το σκοπό τους.
Τύποι
Τα περισσότερα συστήματα διαχείρισης πληροφοριών ειδικεύονται  σε συγκεκριμένους εμπορικούς και βιομηχανικούς τομείς, τομείς των επιχειρήσεων  ή υποδομών διαχείρισης.
Πλεονεκτήματα
Παρακάτω παραθέτονται κάποια από τα πλεονεκτήματα που μπορούν να επιτευχθούν με τη χρήση  διαφόρων τύπων ΠΣΔ.
Ανάπτυξη Πληροφοριακών Συστημάτων
Η ανάλυση συστήματος πραγματοποιείτε σε προβλήματα που αντιμετωπίζει η επιχείρηση και προσπαθεί να λύσει με τη χρήση του πληροφοριακού συστήματος. Οποιοσδήποτε πραγματοποιήσει αυτό το βήμα θα καταλάβει τις προβληματικές περιοχές και θα παρουσιάσει μία λύση μέσω εφικτών στόχων. Αυτή η ανάλυση θα περιλαμβάνει μια μελέτη σκοπιμότητας, η οποία καθορίζει τη σκοπιμότητα των λύσεων βασισμένη σε χρήματα, χρόνο και τεχνολογία. Ουσιαστικά η μελέτη σκοπιμότητας καθορίζει αν αυτή η λύση είναι μία καλή επένδυση. Αυτή η διαδικασία παραθέτει επίσης ποιες θα είναι οι πληροφορίες για το νέο σύστημα.
Ο σχεδιασμός του συστήματος πως το σύστημα θα πραγματοποιήσει τις απαιτήσεις και τους στόχους που προέκυψαν από την Ανάλυση συστήματος. Ο σχεδιαστής εξετάσει όλες τις διαχειριστικές ,οργανωτικές και τεχνολογικές συνιστώσες που θα χρειαστεί και να εξετάσει το σύστημα. Είναι σημαντικό να αναφέρουμε ότι οι πληροφοριακές απαιτήσεις του χρήστη οδηγούν την προσπάθεια «χτισίματος» του συστήματος. Ο χρήστης του συστήματος πρέπει να εμπλέκεται στη διαδικασία σχεδιασμού για να εξασφαλίσει ότι το σύστημα ανταποκρίνεται στις ανάγκες και διαδικασίες του χρήστη.
Προγραμματισμός είναι η διαδικασία του να μετατρέψεις το σχεδιασμένο σύστημα σε λογισμικό κώδικα. Αυτό συνήθως γίνεται είτε αναθέτοντας τη μετατροπή σε κώδικα σε μία άλλη εταιρία είτε αγοράζοντας ένα ήδη υπάρχον λογισμικό που να καλύπτει της ανάγκες του συστήματος. Το κλειδί είναι να σιγουρευτεί ότι το λογισμικό είναι φιλικό προς το χρήστη και συμβατό με το υπάρχον σύστημα.